Diari Oficial de la Generalitat Valenciana


Sumari del DOGV 9000, del 19-01-2021 (2021/201)

Informació pública de la modificació del Catàleg estructural i espais protegits de naturalesa urbana de València, mitjançant la incorporació de la fitxa de protecció de la casa del baró de Santa Bàrbara, a Massarrojos. Expedient 03503-2019-000377.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9000

Data del DOGV
:   19-01-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/201


Data del document
:   11-01-2021

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de la modificació del Catàleg estructural i espais protegits de naturalesa urbana de València, mitjançant la incorporació de la fitxa de protecció de la casa del baró de Santa Bàrbara, a Massarrojos. Expedient 03954-2019-000377. [2021/201]  
La Junta de Govern Local de l'Ajuntament de València, en la sessió celebrada el 29 de desembre de 2020, va adoptar l'acord que, en la part dispositiva, diu el següent:  
  
«Primer  
Iniciar el procés de consulta a les administracions públiques afectades i persones interessades en la modificació del Catàleg estructural de béns i espais protegits de naturalesa urbana de València, mitjançant la incorporació de la fitxa de protecció de la casa del baró de Santa Bàrbara, carrer de Baix, 1, Massarrojos, i sotmetre-la a informació pública durant un termini de 45 dies, mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat. Els anuncis indicaran l'adreça electrònica per a la consulta.  
  
Segon  
Sol·licitar informe a la Conselleria d'Educació, Investigació Cultura i Esport, així com a OCOVAL, amb l'objectiu que aquest últim demane, remeta i coordine els informes preceptius de les entitats subministradores dels serveis públics urbans que pogueren ser-ne afectats i als serveis municipals consultats en la fase d'avaluació ambiental.  
  
  
Tercer  
Comunicar l'inici de la fase de consulta als interessats que han format part en el procediment simplificat d'avaluació ambiental i territorial estratègica, que són l'Associació de Veïns de Massarrojos, així com a l'Alcaldia pedània de Massarrojos.  
  
Quart  
Procedir a la inserció en la pàgina web municipal (www.valencia.es) de la documentació sotmesa a informació pública, i posar-la a la disposició del públic en l'Oficina Municipal d'Informació Urbanística, situada a la planta baixa de l'edifici municipal de l'antiga Fàbrica de Tabacs, al carrer d'Amadeu de Savoia, número 11.»  
  
De conformitat amb el que estableix l'article 57.1, lletra b, de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), modificada per la Llei 1/2019, de 5 de febrer, de la Generalitat, s'obri el període de consultes i informació pública per a presentar-hi al·legacions durant un termini de 45 dies hàbils, a comptar des de l'endemà de la publicació d'aquest acord en el Diari Oficial de la Generalitat Valenciana (DOGV).  
  
La documentació està a la disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en el web d'Urbanisme (www.valencia.es/urbanisme), en compliment de l'article 53.2 de la LOTUP.  
  
València, 11 de gener de 2021.- El secretari: Manuel Latorre Hernández.